《壬午七月石庵学使重过西园话旧仍用不系舟小集韵 其一》
清代·尹继善

积雨初收晚吹凉，西园留客对晴光。重来渐觉知交少，老去空晴鬓发苍。

远树烟笼钟岭翠，平池波泛藕花香。衔杯话到当年事，残暑疏星句未忘。

作者简介：（1695—1771）清满洲镶黄旗人，章佳氏，字元长，晚号望山。尹泰子。雍正元年进士，授编修，官至文华殿大学士兼翰林院掌院学士。协理河务，参赞军务。曾任云贵、川陕、两江等地总督。